### 11.    Ansøgning om godkendelse af skema B - Boligselskabet Alliken, afd. 7020, [adresse]

**Åbent**

Sagsnr.: 326-2020-10496       J.nr.: 03.02.00           Dokumentnr.:
326-2020-198992

**Sagstype**

Beslutning.

**Resume og sagens baggrund**

Boligselskabet Alliken, v/ Domea søger ved mail af 18. marts
2021 om godkendelse af skema B med en anskaffelsessum på 35,143 mio. kr.
vedrørende opførelsen af 18 almene familieboliger beliggende [adresse],
Kalundborg. Den kommunale grundkapital udgør herefter 3,514 mio. kr. Den
foreløbige leje for boligerne excl. forbrug udgør 962 kr. pr. m2.

Kommunalbestyrelsen godkendte skema A på sit møde den 29.
april 2020 med en anskaffelsessum på 34,721 mio. kr. og en kommunal
grundkapital på 3,472 mio. kr.

Stigningen i anskaffelsessummen på 0,422 mio. kr. – som
svarer til aktuelt maksimumsbeløb for 2021 samt en regulering/forøgelse af det
samlede byggeri med 4 m2 – medfører herefter en stigning af den kommunale
grundkapital på 0,042 mio. kr.

Lovhjemmel: Almenboligloven og støttebekendtgørelsen.

**Indstillinger**

Direktøren indstiller, at

1.  skema B godkendes med en
anskaffelsessum på 35,143 mio. kr.

2.  den foreløbige husleje for
boligerne godkendes til 962 kr. pr. m2 (excl. forbrug).

3.  der gives en
tillægsbevilling på 0,042 mio. kr. til forhøjelse af grundkapitalen, som
finansieres af likvide aktiver.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen godkendte skema A på sit møde den 29.
april 2020. Skema A angiver et overslag over de skønnede udgifter i forbindelse
med opførelsen af boligerne, dvs. en skønnet anskaffelsessum indenfor
maksimumsbeløbet. Når der ansøges om godkendelse af skema B, er det ansøgning
om godkendelse af anskaffelsessummen *efter* licitation af projektet og *før*
byggeriets påbegyndelse.

Bygherren bekræfter at ville overholde de i støttetilsagnet
oplistede vilkår og regler.

Der er ingen ændringer i projektet i forhold til skema A,
dog har landinspektør efterberegnet boligarealet til BBR til 1.701 m2 i stedet
for det tidligere oplyste på 1.697 m2.

Bygherre oplyser, at byggeriet vil blive opstartet
umiddelbart efter godkendelsen af skema B, og indflytning forventes 1.
september 2022.

*Anskaffelsessummen*

Anskaffelsessummen udviser en
forhøjelse fra skema A til skema B på 0,422 mio. kr., svarende til
aktuelt maksimumsbeløb for 2021 samt en regulering/forøgelse af det samlede
byggeri med 4 m2, således:

Maksimumsbeløb incl. energitillæg
for 2021:          20.660 kr. pr. m2

Byggeriets samlet areal
(boligerne):                     1.701 m2

Bindende maksimumsbeløb herefter:                    35.142.660
kr.

Anskaffelsessummen fordeler sig
således:

|  |  |  |  |
| --- | --- | --- | --- |
|  | Skema A | Skema B | Forskel |
| mio.kr. | mio.kr. | mio.kr. |
| Grundudgifter | 2,707 | 2,707 | 0,000 |
| Entrepriseudgifter | 27,152 | 27,569 | 0,417 |
| Omkostninger | 4,359 | 4,359 | 0,000 |
| Gebyrer | 0,503 | 0,508 | 0,005 |
| Anskaffelsessum i alt | 34,721 | 35,143 | 0,422 |

Anskaffelsessummen er således
udnyttet fuldt ud og må herefter ikke overskrides.

*Huslejen*

Bygherren oplyser den
gennemsnitlige husleje pr. m2 pr. år til 962 kr. Ved skema A var den anslået
til 958 kr. pr. m2 pr. år.

*Garanti*

Ud over det kommunale
grundkapitallån påtager kommunen sig en garanti for den del af det støttede
lån, som ligger ud over 60 % af ejendommens markedsværdi. Markedsværdien
opgøres af det långivende realkreditinstitut *efter* opførelsen,
hvorfor den endelige garanti ikke kendes før. Kommunens tilsagn til at ville
give denne garanti er godkendt i forbindelse med godkendelsen af skema Klara Lassen

*Dispensation og byggetilladelse*

Kalundborg Kommune har den 10. december 2020 givet
dispensation fra *lokalplan 565, boliger på [adresse]*, til opførelse af de
18 boliger på ejendommen [adresse], 4400 Kalundborg. Denne dispensation blev
efterfølgende påklaget til Planklagenævnet. Ved skrivelse af 8. februar 2021
meddeler Planklagenævnet, at de ikke giver medhold i klagen, hvorefter
kommunens afgørelse er gældende.

Der er udstedt byggetilladelse til opførelse af de 18
boliger den 8. marts 2021.

**Økonomiske konsekvenser**

Der gives en tillægsbevilling på 0,042 mio. kr. til
forhøjelse af grundkapitalen, hvorefter grundkapitalen på i alt 3,514 mio. kr.
finansieres af konto for indestående i Landsbyggefonden.

**Økonomiudvalgets møde den 21.
april 2021:**

Anbefales.